Source: https://www.jogiforum.hu/hirek/archivum/2009-04
Timestamp: 2019-12-11 21:33:52
Document Index: 3384491

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ']

Hír archívum: 2009. április
Lidl-ügy - Közösségi joggal ellentétes a magyar szabályozás
Az Európai Bíróság C-132/08. számú Lidl-ügyben hozott ítélete szerint a más EU-tagállamban kiállított megfelelőségi nyilatkozattal ellátott rádió-berendezések hazai forgalmazását korlátozó magyar szabályozás ellentétes a közösségi joggal.
Már csak formális jóváhagyása szükséges a harmadik távközlési csomag elfogadásához
Az utolsó vitatott kérdésben, az "online kalózok" internetes hozzáférésének bírósági határozat nélküli letiltásának ügyében is sikerült megállapodnia az EP-nek a Tanáccsal, így már csak a tagállamok és a képviselők formális jóváhagyása szükséges a harmadik távközlési csomag elfogadásához.
Elhúzódó ratifikáció - A Lisszaboni Szerződés kálváriája
A német, a francia, az olasz, a lengyel és a magyar törvényhozás elnöke közös nyilatkozatban az Európai Unió reformjának szükségességét hangsúlyozták, kiemelve, hogy az uniónak döntést kell hoznia a közös jövőjéről. A Lisszaboni Szerződést még nem erősítették meg minden tagállamban, így az még nem lépett hatályba. (A 27 tagállamból 1 népszavazáson elutasította, 1 még nem ratifikálta, 25 tagállam parlamentje elfogadta a szerződést.)
Magyar ügyek 2009
Belső piac, menekültügy, áruk szabad mozgása, mezőgazdaság, távközlés - Az idei évben már öt alkalommal keresték meg a magyar bíróságok előzetes döntéshozatali eljárás keretében az Európai Bíróságot.
Az Alkotmánybíróság május 4-5-i teljes ülésének napirendje
Kedden 11 órakor nyilvános teljes ülésen hirdeti ki az Alkotmánybíróság a hozzátartozók közötti erőszak miatt alkalmazható távoltartásról szóló, az Országgyűlés 2008. december 15-i ülésnapján elfogadott, de még ki nem hirdetett törvény alkotmányosságával kapcsolatos határozatát.
Alkotmánybíróság - Határozat született a távoltartásról
Az Alkotmánybíróság (Ab) 2009. május 5-én (kedden) 11 órakor nyilvános teljes ülésen hirdeti ki a hozzátartozók közötti er szak miatt alkalmazható távoltartásról szóló, az Országgyűlés 2008. december 15-i ülésnapján elfogadott, de még ki nem hirdetett törvény alkotmányosságával kapcsolatos határozatát.
Egységes uniós szabályozást készítenek elő a magánnyomozók
A magánnyomozói szakma egységes uniós szabályozásának az előkészítése a legfontosabb feladata a VI. Országos Magánnyomozói Konferenciának, amelyen 13 ország 170 szakembere vesz részt - számolt be Német Ferenc, a rendező Személy-, Vagyonvédelmi és Magánnyomozói Szakmai Kamara elnöke szerdán Siófokon, a kétnapos konferencia megnyitóját követően.
Csökkent a bíróságok ügyhátraléka Komárom-Esztergom megyében
Komárom-Esztergom megye bíróságai eredményes évet zártak, mert az érkezett ügyeknél többet fejeztek be és csökkentették a hátralékot - mondta el szerdán az Országos Igazságszolgáltatási Tanács (OIT) elnökhelyettese Komáromban, a megyei összbírói értekezlet után tartott sajtótájékoztatóján.
Ombudsman - A pszichológusi tevékenység "minőségbiztosításáról"
Alkotmányos jogokkal összefüggő visszásságok gyanúját veti fel, hogy Magyarországon olyan személyek is végezhetnek pszichológiai tanácsadást és terápiát, akik nem rendelkeznek pszichológusi oklevéllel – állapította meg Szabó Máté.
A Bizottság jóváhagyta a nehéz helyzetbe került cégeket megsegítő magyar hitelgarancia-programot
A Bizottság hétfőn zöld utat engedett annak a magyar támogatási programnak, mely a hitelmegszorítások miatt nehéz helyzetbe került cégeken segítene.
Hatévnyi tárgyalás után elbukott a munkaidős irányelv
A Parlament és a Tanács három alapvető kérdésben nem tudott kompromisszumra jutni: a kimaradás (opt-out), az ügyeleti idő és a több szerződéssel rendelkezők ügyében. Ez az első alkalom, hogy nem sikerült egyezségre jutni az egyeztetési szakaszban, amióta az együttdöntési eljárást jelentősen kiterjesztő Amszterdami Szerződés életbe lépett.
Korlátozta az Ukrajnából Magyarországra irányuló villamosenergia kereskedelemet a MAVIR Zrt.?
A Gazdasági Versenyhivatal (GVH) eljárást indított a Magyar Villamosenergia-ipari Átviteli Rendszerirányító ZRt. (MAVIR) ellen gazdasági erőfölénnyel való visszaélés tilalmának feltételezett megsértése miatt.
Változnak a csődeljárás és a felszámolási eljárás szabályai
A csődvédelmet, az automatikus fizetési haladékot, a vagyonfelügyelőnek adott szélesebb jogkört, a csődbe jutott vállalkozások vagyonának fokozottabb védelmét említette a csődtörvény legjelentősebb változásai között Avarkeszi Dezső, az Igazságügyi és Rendészeti Minisztérium államtitkára kedden az Országgyűlésben.
Objektív felelősség - Változnak a közigazgatási bírság szabályai!
A jövőben nem a sebességtúllépés százalékos, hanem a kilométer/órában megadott mértékétől függ, milyen összegű bírságra számíthat a járművezető - erről az Országos Rendőr-főkapitányság közlekedésrendészeti vezetői beszéltek keddi sajtótájékoztatón annak kapcsán, hogy változnak a gépjármű üzembentartójának objektív felelősségén alapuló, a közigazgatási bírságra vonatkozó rendelkezések május 1-jén.
Oktatási bizottság - Zöld út a nemzetközi felsőoktatási intézményekről szóló törvényjavaslatnak
Önálló törvény szabályozhatja a nemzetközi felsőoktatási intézmények magyarországi alapítását, működését, ha a parlament is elfogadja az erről szóló szabaddemokrata és szocialista indítványt. Az Országgyűlés oktatási bizottsága kedden - az ellenzék elutasító voksai mellett - zöld utat adott a javaslatnak.
Szabó Vilmos - Sajnálatosak a határon túli magyarokkal szembeni intézkedések
Sajnálatosnak nevezte a határon túli magyarokkal szemben észlelhető kisebbségellenes intézkedéseket Szabó Vilmos, a Külügyminisztérium államtitkára, aki a Kárpát-medencei Magyar Képviselők Fóruma (KMKF) kulturális és oktatási albizottság keddi ülésén kiemelten szólt a szlovákiai államnyelvtörvényről.
ÁSZ - Nincs megfelelően tisztázva az állami szerepvállalás
Korszerűsítik a gépjármű-felelősségbiztosítási rendszert
A biztosítási rendszer korszerűsítése és általános felülvizsgálata a kötelező gépjármű-felelősségbiztosításról szóló törvényjavaslat célja - mondta a javaslat expozéjában Katona Tamás kedden a parlamentben.
Nem időszerű a főbírói és az OIT-elnöki poszt szétválasztása
Az Országos Igazságszolgáltatási Tanács (OIT) elnökhelyettese nem tartja időszerűnek a tanács és a Legfelsőbb Bíróság (LB) elnöki tisztének szétválasztását; Fazekas Sándor erről hétfőn Szekszárdon, a Tolna Megyei Bíróság összbírói értekezlete után beszélt.
EP-választás - Indul a kampány
A szocialisták május 1-jén kezdik meg európai parlamenti (EP) választási kampányukat a fővárosi Városligetben és vidéki városokban, a majálisok keretében. A rendezvényeken ott lesznek a párt európai parlamenti képviselőjelöltjei. A Fidesz kampánynyitóját május 2-án a Városligetben tartják, május 4-től pedig Orbán Viktor pártelnök, a Fidesz elnökségi tagjai, valamint az Fidesz-KDNP lista képviselőjelöltjei intenzív országjárásba kezdenek.
A nyugdíjakról - Korhatáremelés, inflációkövetőés, nyugdíjprémium
Ha a gazdasági növekedés eléri a 7,5 százalékot, akkor kaphatnak a jövőben a nyugdíjasok a mai 13. havi nyugdíjnak megfelelő összeget, 80 ezer forintot - ez számítható ki a parlament ifjúsági és szociális bizottsága által hétfőn elfogadott, és beterjesztett bizottsági módosító indítvány alapján.
Négyen támadták meg az Alkotmánybíróságon a képviselői költségtérítésről szóló népszavazást
Az Alkotmánybíróságon (Ab) a határidő lejártáig négyen támadták meg azt az országgyűlési határozatot, amelyben a parlament elrendelte a Seres Mária által a képviselői költségtérítésről kezdeményezett népszavazást - mondta Sereg András, az Ab sajtófőnöke hétfőn.
EP-választás - Csütörtökig kérhetik az uniós polgárok a névjegyzékbe vételüket
Még csütörtökig kérhetik a Magyarországon lakóhellyel rendelkező, nem magyar állampolgárságú európai uniós polgárok, hogy vegyék fel őket az európai parlamenti (EP) választási névjegyzékbe.
Eötvös Károly Intézet - A Holokauszt-tagadás büntetéséről
Nem az a kérdés, hogy a Holocaust tagadása bűn. A Holocaust tagadása bűn. A Holocaust tagadása a történelmi tények meghamisítása. Ostobaság. Nem is az a kérdés, hogy az antiszemita és rasszista nézetek hangoztatása bűn. Az antiszemitizmus és a rasszizmus is bűn. A kérdés az, hogy a Holocaust tagadására a büntetőjogi megtiltása és büntetése-e a megfelelő válasz - áll az EKINT közleményében.
Jogsértések, visszásságok – Anonim HIV-szűrések Magyarországon
Magyarországon mindenkinek törvény biztosította lehetősége van az anonim, önkéntes és ingyenes HIV-tesztre és tanácsadásra. A Társaság a Szabadságjogokért munkatársai és önkéntesei ellátogattak számos budapesti HIV-szűrőállomásra és kerületi bőr- és nemibeteg-gondozó intézetbe. A tesztelések tapasztalatai jogsértésekre, visszásságokra és hibás gyakorlatra derítettek fényt.
Kevesebb üresjárat, hosszabb munkaidő, ellenőrzött fuvarozók - Elfogadta az EP a közlekedési jogszabálycsomagot
Kevesebb üres teherautó, hosszabb maximális munkaidő a buszvezetőknek, jobban ellenőrzött fuvarozók: ezek az EP által elfogadott közúti közlekedési jogszabálycsomag főbb elemei. A képviselők számos további jogszabályt fogadtak el az utasjogokról, a vasúti és tengeri fuvarozásról, valamint például az intelligens közlekedési rendszerekről.
Elektronikus pénz, határon átnyúló bankolás - Két új jogszabály
A fizetési szolgáltatások egységes európai piacának megteremtését célzó két jogszabály-tervezetet is jóváhagyott április 24-i plenáris ülésén az Európai Parlament. Az egyik anyag az elektronikus pénzről szóló új irányelv, a másik a határokon átnyúló bankolásról szóló rendelet módosítása.
A jövőben minősített szakértői véleményadás segíti az igazságszolgáltatást
2009 áprilisára az Igazságügyi Szakértői és Kutató Intézetek (ISZKI) vizsgálólaboratóriumai – közel 30 millió forint uniós forrás felhasználásával – akkreditációs tanúsítványt szereztek. Ez azért jelentős a hazai igazságügyi szakértésben, mert a jövőben egyes kiemelt vizsgálatokban minősített szakértői véleményadás segíti az igazságszolgáltatást.
A szlovák nyelvtörvényről is tárgyal Balázs Péter külügyminiszter szlovák partnerével, Miroslav Lajcákkal hétfőn Luxemburgban, ahol az uniós külügyminiszterek tanácskozásán vesz részt; a tárcavezető vasárnap nyilatkozott.
A (Kikelet II.|http://www.jogiforum.hu/kereso?s=0&h=h1&q=Kikelet+II) elnevezéssel tartott tavaszi fogyasztóvédelmi ellenőrzés harmadik hetében, 2009. április 15. és 21. között a tervezettnél több, 11 ezer 700 ellenőrzést hajtott végre az akcióban részt vevő tizenegy hatóság.
IRM - A számviteli törvény szerinti beszámolók közzétételéről
2009. május 1-ét követően a számviteli törvény szerinti beszámolók benyújtása kizárólag elektronikus úton történhet. Ezzel csökkennek az adminisztrációs terhek, gyorsabb és egyszerűbb lesz a beszámolók benyújtása, és a letétbe helyezés valamint a közzététel is egységessé válik.